b'\n_START_ARTICLE_\nTaboo (rapper)\n_START_SECTION_\nPersonlig liv\n_START_PARAGRAPH_\nTaboo ble f\xc3\xb8dt i Los Angeles, California. Han vokste opp i nabolaget kalt Boyle Heights. Hans foreldre er Aurora Sifuentes og Jimmy Gomez, de var begge meksikansk-amerikanere. Han har p\xc3\xa5 sin mors side slekt i den nordamerikanske indianerstammen shoshone. Han gikk p\xc3\xa5 Rosemead High School, og har studert p\xc3\xa5 (skaffet sin utdannelese p\xc3\xa5) Garvey Intermediate. Like f\xc3\xb8r han fylte 33 (12. juni 2008) giftet han seg med Jaymie Dizon. De har sammen to barn; Jimmy Jalen Gomez (f\xc3\xb8dt 19. juli 2009) og  Journey (f\xc3\xb8dt 26. april 2011). Taboo har ogs\xc3\xa5 en annen s\xc3\xb8nn fra et annet forhold; Joshua (f\xc3\xb8dt 17. oktober 1993).\n_START_SECTION_\nThe Black Eyed Peas\n_START_PARAGRAPH_\nTaboo ble en medlem av hip-pop gruppa Black Eyed Peas i 1995. Gruppen het da Atban Klann, og de andre gruppemedlemmene var will.i.am, apl.de.ap, Mark Degraff og Robert Byrne. Etter flere endringer frem til 2001, med noen ut og innskiftinger av medlemmer (Degraff og Byrne hadde sluttet, og Fergie hadde blitt med) skiftet gruppen navn til The Black Eyed Peas. I dag er Taboo en av de fire medlemmene av gruppa og har en sentral rolle.\n_START_SECTION_\nSoloarbeid\n_START_PARAGRAPH_\nI 2008 ga Taboo ut sitt eget soloalbum kalt T.A.B.O.O. Der har han samarbeidet med flere andre artister som Shakira,  Blu Cantrell og Juanes. Han har selv uttalt at han har i planene \xc3\xa5 samarbeide med flere andre artister i fremtiden. Taboo har ogs\xc3\xa5 hjulpet til med \xc3\xa5 skrive og synge ved flere filmsanger fra blant annet  Coach Carter, Legally Blonde, Harold & Kumar Go to White Castle, and Barbershop 2.'